Drage moje pevke,

žal nam je zaradi izrednih razmer onemogočeno prepevanje in ustvarjanje v naši glasbeni učilnici, zato naj se vaša dnevna soba, balkon ali vrt ta in naslednji teden vsaj enkrat spremenita v koncertni oder. Ponujam vam malo drugačen izziv. Ker moje delo zdaj že dobro poznate, se boste za kratek čas spremenile v učiteljico glasbe. Starše, brate in sestre doma boste naučile vašo najljubšo pesem, ki jo boste na koncu skupaj zapeli ob določenem delu dneva. Upam, da vam bo skupno petje vsaj malo pomagalo pozabiti na skrbi in vam prineslo veselje.

**VAŠA NALOGA JE:**

**1. Starše, brate in/ali sestre nauči pesem, ki ti je najbolj všeč. Pri učenju pesmi uporabljaj metodo odmeva, to je način, po katerem vas pesmi v šoli naučim tudi jaz.**

**Ob 18h se zberite na vašem »odru« (v dnevni sobi, na dvorišču ali na balkonu) in od srca skupaj zapojte.**

**ALI SI VEDELA?** S skupinskim petjem se v tem času karantene Italijani bodrijo tako, da se vsak večer o 18. uri zberejo na balkonih in prepevajo. Več o tej zanimivi in pozitivni odločitvi si lahko preberete v prispevku, ki je bil objavljen v časniku Večer.

<https://www.vecer.com/video-cloveski-duh-je-nezlomljiv-italijani-se-sredi-karantene-bodrijo-s-prepevanjem-in-plesanjem-na-balkonih-10141599>

Želim vam, da ostanete zdravi in se veselim, da mi boste poročale, kako je šla naloga, ko se spet vidimo.

Sončka veliko, Robertina Ladika Migalič